rejauldu/bengali-wikipedia huggingface dataset:
লালমোহন বাংলাদেশের দক্ষিণাঞ্চলের একটি ছোট শহর। এটি বরিশাল বিভাগের অন্তর্গত ভোলা জেলায় অবস্থিত লালমোহন উপজেলার প্রধান শহর। প্রশাসনিকভাবে শহরটি  লালমোহন উপজেলার সদর দফতর। এটি  জনসংখ্যার বিচারে ভোলা জেলার তৃতীয় বৃহত্তম শহর।  ভৌগোলিক উপাত্ত লালমোহন শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ২ মিটার। শহরটি ভোলা জেলার মধ্যবর্তী স্থানে অবস্থিত।  ইতিহাস ৭ জানুয়ারী ১৯১৯ সালে লালমোহন থানার কার্যক্রম শুরু হয়। ১৫ এপ্রিল ১৯৮৩ সালে লালমোহন উপজেলা গঠিত হলে লালমোহন শহরকে উপজেলা  সদর করা হয়। ১৯৯৮ সালে লালমোহন পৌরসভা গঠিত হলে লালমোহন পৌরশহরের মর্যাদা লাভ করে।  প্রশাসন লালমোহন শহরটি লালমোহন পৌরসভা দ্বারা পরিচালিত হয় যা ৯টি ওয়ার্ড এবং ১৮টি মহল্লায় বিভক্ত। ২১.৬৬ বর্গ কি.মি. আয়তনের লালমোহন শহরের ৮.২৯ বর্গ কি.মি. লালমোহন পৌরসভা দ্বারা পরিচালিত হয়।  জনসংখ্যার উপাত্ত বাংলাদেশের আদমশুমারি ও গৃহগণনা-২০১১ অনুযায়ী লালমোহন শহরের মোট জনসংখ্যা ৩৬,০৬৬ জন যার মধ্যে ১৭,৯০৫ জন পুরুষ এবং ১৮,১৬১  জন নারী। এ শহরের পুরুষ এবং নারী অনুপাত ৯৯:১০০৷  শিক্ষা এই শহরের স্বাক্ষরতার হার শতকরা ৫৩.৪ ভাগ।শহরে  সরকারী কলেজ ১টি, বেসরকারী কলেজ ২টি, কামিল মাদ্রাসা ১টি, মাধ্যমিক বিদ্যালয় ৫টি, দাখিল মাদ্রাসা ১টি, কেজি স্কুল ৩টি রয়েছে।  খেলাধুলা লালমোহন স্টেডিয়াম শহরের মধ্যস্থলে অবস্থিত। প্রতি বছর এতে ফুটবল, ক্রিকেট, ভলিবল, ব্যাডমিন্টনসহ বিভিন্ন প্রতিযোগিতা অনুষ্ঠিত হয়।  দর্শনীয় স্থান শহরের দুটি জনপ্রিয় পর্যটন স্থান হলো: আক্কেলপুর তুলশি গঙ্গা নদী ও ব্রিজ শহীদ ছমির উদ্দিন শৃতি পার্ক  তথ্যসূত্র  বিষয়শ্রেণী:বাংলাদেশের শহর বিষয়শ্রেণী:ভোলা জেলার জনবহুল স্থান
আসওয়াদ আল-আনসী (আরবি: الاسود العنسي), যিনি আবহালা বিন কা'ব (আরবি: عبهلة بن كعب) নামে বেশি পরিচিত। তিনি আল-আনসী উপজাতির নেতা এবং তিনিই নবুয়তের প্রথম মিথ্যা দাবিদার।  তিনি ইয়েমেনে থাকতেন এবং ইসলামের নবী মুহাম্মাদের জীবদ্দশার শেষের দিকে আনসী নিজেকে নবী বলে ঘোষণা করেছিলেন। তার বৈশিষ্ট্য রহস্যপূর্ণ ছিল বলে তিনি ঘোমটা নবী হিসাবে পরিচিত ছিলেন।  আসওয়াদ মুহাম্মাদের মত শব্দ আকারে ঐশ্বরিক বার্তা (ওহী) পাওয়ার দাবি করেছিলেন এবং তার অনুসারীদের কাছে তা উপস্থাপন করেছিলেন বলে লিপিবদ্ধ করা হয়েছে।   ইতিহাস  মুহাম্মাদের অনুসারীদের মতে আসওয়াদ ছিলেন একজন ধর্মত্যাগী। মুহাম্মাদ মক্কায় তার বিদায় হজ্জের পর মুহাম্মাদ অসুস্থ হয়ে পড়লে তিনি নিজেকে নবী হিসেবে ঘোষণা করেছিলেন।  আসওয়াদ নাজরান এবং ইয়েমেন সবচেয়ে বেশি আক্রমণ করেন। তিনি সানা আক্রমণ করেন এবং বধনের পুত্র এবং ইয়েমেনের শাসক শাহর আসওয়াদের বিরুদ্ধে যুদ্ধে নিহত হন। আসওয়াদ শাহরের বিধবা স্ত্রীকে বিয়ে করেন এবং নিজেকে ইয়েমেনের শাসক ঘোষণা করেন।  ইয়েমেন আক্রমণ করার পরে তিনি তার "নবী" ও "রহমান (করুনাময়)" উপাধি পরিবর্তন করেছিলেন। তার ইয়েমেনের শাসনকাল স্বল্পকালীন ছিল। ফয়রুজ আদ-দায়লামি নামে একজন পারসিক যোদ্ধা সৈন্যসহ ইয়েমেন আক্রমণ করেন এবং আসওয়াদকে হত্যা করেন।  মুহাম্মদের প্রয়াণের খবর জানতে পেরে আসওয়াদের অনুসারীরা কাইস বি-আব্দে ইয়াঘুসের নেতৃত্বে তাদের বিদ্রোহ অব্যাহত রাখে।  ফায়রুজ আসওয়াদকে পরাজিত করে এবং তারা তাদের নেতার নিকট আত্মসমর্পণ করে।   আরও দেখুন    মুসাইলিমা  তুলায়হা  সাজাহ  সাফ ইবনে সাইয়্যাদ   তথ্যসূত্র   বিষয়শ্রেণী:আরব ব্যক্তি বিষয়শ্রেণী:ইয়েমেনি মুসলিম বিষয়শ্রেণী:ইয়েমেনি ব্যক্তি বিষয়শ্রেণী:৭ম শতাব্দীতে মৃত্যু বিষয়শ্রেণী:৭ম শতাব্দীর আরব ব্যক্তি বিষয়শ্রেণী:আরব নবি বিষয়শ্রেণী:স্বঘোষিত মাহদী
ভাই গুরদাশ (; ১৫৫১ – ২৫ আগস্ট ১৬৩৬) হলেন একজন শিখ লেখক, ইতিহাসবিদ এবং ধর্ম প্রচারক; যিনি ১৬০৬ সাল থেকে ১৬৩৬ সালে তার মৃত্যু পর্যন্ত অকাল তখতের জথেদার হিসাবে দায়িত্ব পালন করেন। তিনি গুরু গ্রন্থ সাহিবের প্রাথমিক সংস্করণের মূল লেখক ছিলেন।   প্রাথমিক জীবন  ভাই গুরদাস সম্ভবত ১৫৫১ সালে (সঠিক বছর অজানা, তবে সম্ভবত ১৫৪৩ হতে ১৫৫৩ সালের মধ্যে) পাঞ্জাবের একটি ছোট গ্রাম বাসার্কে গিলানে জন্মগ্রহণ করেন। তিনি ভাই ঈশ্বর দাশ এবং মাতা জীবনীর একমাত্র সন্তান ছিলেন। গুরুদাশের পিতা ঈশ্বর দাশ ছিলেন গুরু অমর দাশের ছোট ভাই, ফলে গুরুদাশ ছিলেন গুরু অমর দাশের ভাইপো। গুরুদাস খত্রীদের ভল্লা বংশে জন্মগ্রহণ করেন। ভাই গুরুদাশ যখন তিন বছরের কাছাকাছি তখন তার মা মারা যান।Bhai GURDAS (1551–1636)  – SikhHistory.com ১২ বছর বয়সে অনাথ হওয়ার পর তাকে গুরু অমর দাশ দত্তক নেন। গুরু অমর দাশের পৃষ্ঠপোষকতায় ভাই গুরুদাশ সুলতানপুর লোধিতে সংস্কৃত ভাষা, ব্রজ ভাষা, ফার্সি ভাষা এবং পাঞ্জাবি ভাষা শিখেছিলেন এবং শেষ পর্যন্ত শিখধর্ম প্রচার শুরু করেন। তিনি হিন্দু ও মুসলিম উভয় সাহিত্য ঐতিহ্যে আরও শিক্ষিত হন। তিনি গোইন্দওয়াল এবং সুলতানপুর লোধিতে তার প্রথম বছরগুলো অতিবাহিত করেন। যারা দিল্লি-লাহোর সড়ক অতিক্রম করার সময় গোইন্দওয়াল শহরে আসতেন গুরুদাশ সেসব পণ্ডিত ও স্বামীদের কাছ থেকে শুনতেন এবং জ্ঞান অর্জন করতেন । পরে তিনি বারাণসীতে চলে যান, যেখানে তিনি সংস্কৃত এবং হিন্দু ধর্মগ্রন্থ অধ্যয়ন করেন। গুরু অমর দাশ মারা যাওয়ার পর তার উত্তরসূরি গুরু রাম দাশ ভাই গুরুদাশকে আগ্রায় শিখ ধর্মপ্রচারক হিসেবে দায়িত্ব দেন।  পরবর্তী জীবন  ১৫৭৭ সালে ভাই গুরুদাশ দরবার সাহিবের সরোবর খননে তার শ্রম দিয়েছিলেন। বিশ বছর পর তিনি কার্টাপুর অভিযানে যান এবং সম্রাট আকবরকে প্রাথমিক স্তোত্রগুলোর অনেকগুলো শোনান। আকবর তাদের আধ্যাত্মিক বিষয়বস্তু দ্বারা প্রভাবিত হয়েছিলেন এবং তাদের মধ্যে কোন মুসলিম-বিরোধী বিষয়াবলী ছিল না বলে সন্তুষ্ট হন। গুরু রাম দাশের মৃত্যুর পর ভাই গুরুদাশ পঞ্চম গুরু গুরু অর্জনের সাথে ঘনিষ্ঠ সম্পর্ক গড়ে তোলেন। গুরু তার প্রতি অত্যন্ত শ্রদ্ধাশীল ছিলেন এবং তাকে তার "মামা" হিসাবে গণ্য করতেন। গুরুদাস শিখদের একটি দলকে গোয়ালিয়রে নিয়ে যান, যেখানে মুঘল সম্রাট জাহাঙ্গীর শিখধর্মের জনপ্রিয়তায় ঈর্ষান্বিত হয়ে গুরু হরগোবিন্দকে বন্দী করে রেখেছিলেন। এরপর গুরুদাশকে আবার কাবুল, কাশ্মীর, রাজস্থান এবং বারাণসীতে শিখধর্ম প্রচারের জন্য পাঠানো হয়। এমনকি তিনি শ্রীলঙ্কায় গিয়ে জনসাধারণের মধ্যে গুরুর নাম প্রচার করেছিলেন এবং তাদের সত্যিকারের জীবনযাপন প্রদর্শন করেছিলেন।  আরও দেখুন    শিখ গুরু।   টীকাসমূহ    তথ্যসূত্র    বহিঃসংযোগ    শিখ মার্গে ভাই গুরদাশ।  বিষয়শ্রেণী:১৫৫১-এ জন্ম বিষয়শ্রেণী:১৬৩৬-এ মৃত্যু বিষয়শ্রেণী:ভারতীয় শিখ বিষয়শ্রেণী:ভারতীয় লেখক
ফোরাম একটি বাংলাদেশী ইংরেজি-ভাষার বর্তমান বিষয়ক পত্রিকা ছিল। ১৯৬৯ সালে পূর্ব পাকিস্তানে এটি প্রতিষ্ঠিত হয়।   মানবাধিকার কর্মী হামিদা হোসেন ও অর্থনীতিবিদ রেহমান সোবহান এটি প্রতিষ্ঠা করেন।   ইতিহাস  পশ্চিম পাকিস্তানি প্রতিষ্ঠার বিরুদ্ধে স্পষ্ট বক্তব্যের জন্য এবং পাকিস্তানি ইউনিয়নে গণতন্ত্র ও অর্থনৈতিক সংস্কারের সমর্থনের জন্য  পত্রিকাটি  বিখ্যাত ছিলো।  ১৯৭০ সালের প্রথম গণতান্ত্রিক নির্বাচনের পর পূর্ব পাকিস্তানে রাজনৈতিক সংকট ও গণ বিদ্রোহ চলাকালে ফোরামের নেতৃত্বে বঙ্গীয় বুদ্ধিজীবীরা পাকিস্তানি প্রতিষ্ঠার বিষয়ে সমালোচনা ও পূর্ব পাকিস্তানের সাথে পশ্চিম পাকিস্তানের বিচ্ছেদ তথা স্বাধীনতার অপরিহার্যতা তলে ধেরে।   ২৬ মার্চ ১৯৭১ সালে অপারেশন সার্চলাইটের প্রথম মুহূর্তে পাকিস্তান সেনাবাহিনী পত্রিকাটি বন্ধ করে দেয়।   বিবরণ  ২০০৬ সালে বাংলাদেশের সর্বাধিক প্রচাতির ইংরেজি দৈনিক  দ্য ডেইলি স্টারের মাসিক ভিত্তিতে পত্রিকাটি পুনরায় প্রকাশ করতে শুরু করে। শাহ হোসেন ইমাম পত্রিকাটির নির্বাহী সম্পাদক হিসেবে দায়িত্ব পালন করেন। সম্পাদকীয় বোর্ডে মূল ফোরাম প্রতিষ্ঠাতা হামীদা হোসেন ও রেহমান সোবহান এবং ডেইলি স্টারের সম্পাদক ও প্রকাশক মাহফুজ আনাম, প্রথম আলোর সম্পাদক ও প্রকাশক মতিউর রহমান এবং ঢাকা বিশ্ববিদ্যালয়ের বাংলা বিভাগের অধ্যাপক আনিসুজ্জামান ছিলেন। এপ্রিল ২০১৩ এ ফোরাম তার শেষ সংখ্যা প্রকাশ করে।   পত্রিকাটি দক্ষিণ এশিয়া জুড়ে কলামিস্ট এবং অবদানকারীদের আকৃষ্ট করেছিল, যেমন অমর্ত্য সেন, তারিক আলী, কুলদীপ নায়ার ও আহমেদ রশীদ  এতে নিবন্ধ লিখেন।   তথ্যসূত্র    বহিঃসংযোগ    অফিসিয়াল ওয়েবসাইট  বিষয়শ্রেণী:বাংলাদেশের ম্যাগাজিন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১১:৫০, ২৯ সেপ্টেম্বর ২০২১ (ইউটিসি) মিজ শামীমা নার্গিস   – (অপসারণের প্রস্তাবনা দেখুনলগ দেখুন) () পদাধিকারবলে তৈরি নিবন্ধ। রুটিন কাভারেজে ব্যতীত তাৎপর্যপূর্ণ প্রচার/সংবাদ নিবন্ধে নেই। কোন উল্লেখযোগ্য কাজের প্রমাণও নিবন্ধে বর্ণিত হয় নি।  ~মহীন (আলাপ) ১৬:৫৫, ১৮ সেপ্টেম্বর ২০২১ (ইউটিসি)  উল্লেখযোগ্য কর্ম নেই, । --Prodipto Deloar (আলাপ • অবদান • লগ) ০৯:১৪, ২৪ সেপ্টেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জলিনজার-এলিসন সংলক্ষণ () হলো এমন একটি রোগ যেখানে অগ্ন্যাশয়ে পাকার্বুদ (গ্যাস্ট্রিনোমা নামক অর্বুদ (টিউমার) গঠিত হবার ফলে প্রচুর পরিমাণে গ্যাস্ট্রিন হরমোন ক্ষরণ হয় যা পাকস্থলীর প্রাচীরের কোষকে উদ্দীপিত করে এবং এর ফলে পাকস্থলীতে মাত্রাতিরিক্ত অম্ল (অ্যাসিড) নিঃসৃত হয়ে পাকস্থলীতে ক্ষতের সৃষ্টি হয়। এই রোগটি বিক্ষিপ্তভাবে যে কোনও ব্যক্তির হতে পারে অথবা অযৌন-ক্রোমোজোমমূলক প্রকট পারিবারিক সংলক্ষণ (অটোসোমাল ডমিন্যান্ট ফ্যামিলিয়াল সিনড্রোম) হিসাবে হতে পারে, যেটি ১নং প্রকারের বহুগুণাত্মক অন্তঃক্ষরা নবকলায়ন (মাল্টিপল এন্ডোক্রাইন নিওপ্লাসিয়া টাইপ-১) নামে পরিচিত। প্রাথমিকভাবে অর্বুদটি অগ্ন্যাশয়, গ্রহণী (ডুওডেনাম) বা পেটের লসিকাগ্রন্থিতে থাকতে পারে, তবে অন্যান্য অবস্থান যেমন হৃৎপিণ্ড, ডিম্বাশয়, পিত্তাশয়, যকৃৎ, বৃক্ক প্রভৃতি অঙ্গেও এটি থাকার প্রমাণ পাওয়া গিয়েছে।  মার্কিন যুক্তরাষ্ট্রের ওহাইও রাজ্য বিশ্ববিদ্যালয়ের শল্যবিদ রিচার্ড মিল্টন জলিনজার ও ই এইচ এলিসন ১৯৫৫ সালের এপ্রিল মাসে সর্বপ্রথম এই রোগের বর্ণনা দেন এবং পরবর্তীতে অ্যানালস অব সার্জারি নামক গবেষণা সাময়িকীতে এই বিবরণ প্রকাশ করেন। লক্ষণ ও উপসর্গ জলিনজার-এলিসন সংলক্ষণ রোগীদের পেটে ব্যথা এবং ডায়রিয়া হতে পারে। যাদের পাকস্থলী এবং ছোট অন্ত্রের গুরুতর ক্ষত রয়েছে তাদের ক্ষেত্রেও রোগ নির্ণয়ের সন্দেহ করা হয়, বিশেষ করে যদি তারা চিকিৎসায় সাড়া দিতে ব্যর্থ হয়।  দীর্ঘস্থায়ী ডায়রিয়া, স্টেটোরিয়াসহ (চর্বিযুক্ত মল)  খাদ্যনালীতে ব্যথা, বিশেষ করে রাতে খাবারের মধ্যে এবং পরে  বমি বমি ভাব  ঘ্রাণ  রক্ত বমি করা  অপুষ্টি  ক্ষুধামান্দ্য  ম্যালাবসর্পশন  তথ্যসূত্র  বিষয়শ্রেণী:অন্তঃক্ষরা অগ্ন্যাশয়ের ব্যাধি বিষয়শ্রেণী:অন্ননালি, পাকস্থলী ও গ্রহণীর রোগ বিষয়শ্রেণী:বিরল রোগ বিষয়শ্রেণী:পরিপাকনালি আক্রমণকারী সংলক্ষণ
রেসিফি (, আইপিএ: ʁeˈsifi) হচ্ছে ব্রাজিলের ৪র্থ বৃহত্তমCities Influence Areas মেট্রোপলিটান শহর। শহরটির লোকসংখ্যা প্রায় ৩৭,৬৮,৯০২, এবং এটি ব্রাজিলের উত্তর/উত্তরপূর্ব অঞ্চলের সর্ববৃহৎ শহর। সেই সাথে এটি ব্রাজিলের পের্নাম্বুকো প্রদেশের রাজধানী। ২০০৯ সালে শহরটির জনসংখ্যা ছিলো প্রায় ১৫,৬১,৬৫৯। বেবেরিবে নদী ও ক্যাপিবারিবে নদীর একসাথে মিলিত হয়ে যেখানে আটলান্টিক মহাসাগরে পতিত হয়েছে, সেখানে শহরটি অবস্থিত। একই সাথে এটি আটলান্টিক মহাসাগরের একটি অন্যতম গুরুত্বপূর্ণ সমুদ্রবন্দর। পর্তুগিজ ভাষায় রেসিফি অর্থ প্রবাল, এবং এই শহরের উপকূল জুড়ে বিস্তৃত প্রবাল প্রাচীর লক্ষ্য করা যায়। রেসিফির আশে পাশে অবস্থিত দ্বীপগুলোর মধ্যে প্রায় ৫০টি সেতুর মাধ্যমে সড়ক যোগাযোগ স্থাপিত হয়েছে। শহরটির এই বৈশিষ্ট্যের কারণে একে ব্রাজিলের ভেনিস হিসেবে অভিহিত করা হয়।  রেসিফি মহানগরীয় অঞ্চল হচ্ছে পের্নাম্বুকো প্রদেশের প্রধান শিল্পাঞ্চল। এখানকার মূল উৎপাদিত পণ্যসামগ্রী ও কাঁচামালের মধ্যে রয়েছে ইক্ষু ও ইক্ষু থেকে উৎপন্ন চিনি ও ইথানল (ইথানল জ্বালানি হিসেবে ব্যবহৃত হয়), ইলেকট্রনিক্স পণ্যসাগমগ্রী, খাদ্য ও অন্যান্য। সরকারের রাজস্ব ভর্তুকির মাধ্যমে ১৯৭০ থেকে ১৯৮০-এর দশকে বেশ কিছু শিল্প উদ্যোগ এখানে প্রতিষ্ঠিত হয়। রেসিফি ব্রাজিলের উত্তর ও উত্তরপূর্বাঞ্চলের সর্ববৃহৎ ও সবচেয়ে গুরুত্বপূর্ণ বাণিজ্য কেন্দ্র। এ শহরে অবস্থিত বাণিজ্যিক প্রতিষ্ঠানের সংখ্যা প্রায় ৫২,৫০০, এছাড়াও রেসিফির মূল মহানগরীয় অঞ্চলে আরও ৩২,০০০ বাণিজ্যিক প্রতিষ্ঠান অবস্থিত। সব মিলিয়ে রেসিফিতে অবস্থিত বাণিজ্যিক প্রতিষ্ঠানের সংখ্যা প্রায় ৮৫,০০০।   তথ্যসূত্র    বহিঃসংযোগ   সরকারি   রেসিফি ব্রাজিলের সরকারি ওয়েবসাইট   সরকারি হোমপেজ   দিয়ারও দে পেনাম্বুকো নিউজপেপার  শিক্ষা   ইউনিক্যাপ - ক্যাথলিক ইউনিভার্সিটি অফ পের্নাম্বুকো   ইউএফপিই - ফেডারেল ইউনিভার্সিটি অফ পের্নাম্বুকো   ইউপিই - ইউনিভার্সিটি অফ পের্নাম্বুকো   ইউএফআরপিই - রুরাল ফেডারেল ইউনিভার্সিটি অফ পের্নাম্বুকো   এসকোলা আমেরিকানা দু রেসিফি - (আমেরিকান স্কুল অফ রেসিফি)  ছবি  রেসিফির ছবি সংগ্রহশালা  পর্যটন   রেসিফি ট্রাভেল    রেসিফি গাইড    রেসিফি ট্রাভেল গাইড ১০১   ভিডিও   ভিডিও ক্যাপিটাল রেসিফি (পর্তুগিজ)  ভিডিও রেসিফি, মাই সিটি (পর্তুগিজ)  ভিডিও রেসিফি, ব্রাজিলিয়ান ভেনিস (ইংরেজি)  ভিডিও রেসিফি, পের্নাম্বুকো (পর্তুগিজ)   ভিডিও ফার্নান্দো দে নরোনহা ন্যাশনাল পার্ক (ইংরেজি)  ভিডিও পর্তু দে গালিনহাস (ইংরেজি ও পর্তুগিজ)  ভিডিও ওলিন্দা, পের্নাম্বুকো (পর্তুগজ)   ভিডিও সেন্ট জন'স ফেস্টিভাল, কারুআরু -পের্নাম্বুকো   ফটো-ভিডিও পেট্রোলিনা, পের্নাম্বুকো   সুয়াপে বন্দর ইপোজুকা (২০০৩)   বিষয়শ্রেণী:ব্রাজিলের শহর বিষয়শ্রেণী:ঐতিহাসিক ইহুদি সম্প্রদায়
কাঁচেরকোল ইসলামিয়া ফাজিল মাদ্রাসা খুলনা বিভাগের ঝিনাইদহ জেলার একটি আলিয়া মাদ্রাসা। মাদ্রাসাটি ১৯৬৯ সালে প্রতিষ্ঠিত হয়েছিলো, বর্তমানে মাদ্রাসাটি সম্মান সমমান ফাজিল মাদ্রাসা। মাদ্রাসাটি ঝিনাইদহ জেলার অন্যতম প্রাচীন মাদ্রাসা। মাদ্রাসাটির বর্তমান অধ্যক্ষের নাম এস. এম সুলতান আহমেদ। এবং মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত আলিয়া মাদ্রাসা।   অবস্থান  কাঁচেরকোল মাদ্রাসাটি বাংলাদেশের খুলনা বিভাগের ঝিনাইদহ জেলার শৈলকুপা উপজেলার কাঁচেরকোল ইউনিয়নে অবস্থিত। মাদ্রাসাটি ইসলামী বিশ্ববিদ্যালয় থেকেও খুব নিকটেই অবস্থিত।   ইতিহাস  ১৯৬৯ সালে কাঁচেরকোল নামক গ্রামের কিছু শিক্ষাবিদগণের ইচ্ছা ও চেষ্টার ফলে মাদ্রাসাটি প্রতিষ্ঠা করা হয়। এবং ১৫ বছর নিজেদের মত কার্যক্রম চালানোর পরে ১৯৮৪ সালে সরকারি আওতাভুক্ত হয়। এরপরে ধীরে ধীরে মাদ্রাসাটি অনার্স সমমান ফাজিল মাদ্রাসায় পরিণত হয়। ২০০৬ সাল থেকে ২০১৬ সাল পর্যন্ত মাদ্রাসাটি ইসলামী বিশ্ববিদ্যালয়, বাংলাদেশের অন্তর্ভুক্ত ছিলো, এরপর থেকে ইসলামি আরবি বিশ্ববিদ্যালয়ের অধিভুক্ত রয়েছে। ২০১৬ সালে মাদ্রাসাটি জঙ্গি বিরোধী কার্যক্রমে সক্রিয় ছিলো।   শিক্ষা কার্যক্রম  এই মাদ্রাসাটিতে ইবতেদায়ী থেকে শুরু করে ফাজিল শ্রেণী পর্যন্ত পাঠদান করা হয়। দাখিল ও আলিম শ্রেণীতে বিজ্ঞান ও সাধারণ উভয় বিভাগেই পাঠদান করা হয়। ফাজিল শ্রেণীতে আল কুরআন, আল হাদিস ও আরবি ভাষা শিক্ষা বিভাগ চালু রয়েছে। মাদ্রাসার প্রধান শিক্ষকের নাম মোঃ সুলতান আহমেদ যশোহরী।  এছাড়াও মাদ্রাসাটিতে প্রতি বছর বার্ষিক ক্রীড়া প্রতিযোগিতা অনুষ্ঠিত হয়। মাদ্রাসার অভ্যন্তরে শিক্ষার্থীদের পড়াশোনার সুবিধার্থে মাদ্রাসা পাঠাগার রয়েছে। এছাড়াও মেয়েদের পাঠদান শেষে অবস্থানের জন্য আলাদা কমনরুম রয়েছে।   তথ্যসূত্র   বিষয়শ্রেণী:ঝিনাইদহ জেলার আলিয়া মাদ্রাসা বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঝিনাইদহ জেলার মহাবিদ্যালয়
গো ইউন-হা ( ; জন্ম ২৯ এপ্রিল, ১৯৮৮), যিনি একনামে ইউনহা নামে পরিচিত, একজন দক্ষিণ কোরীয় সঙ্গীতশিল্পী-গীতিকার এবং রেকর্ড প্রযোজক। তিনি ২০০৪ সালে জাপানে তার কর্মজীবন শুরু করেন, যেখানে জাপানি সঙ্গীত চার্টে তার সাফল্যের জন্য তাকে "ওরিকন ধূমকেতু" ডাকনাম দেওয়া হয়।  ২০০৬ সালে, তিনি দক্ষিণ কোরিয়ায় আত্মপ্রকাশ করেন, যেখানে তাকে দেশের সেরা সঙ্গীতশিল্পী-গীতিকারদের একজন হিসেবে বিবেচনা করা হয়।    প্রাথমিক জীবন ও শিক্ষা  ইউনহা ১৯৮৮ সালের ২৯শে এপ্রিল দক্ষিণ কোরিয়ায় জন্মগ্রহণ করেন, যেখানে তিনি ৫ বছর বয়সে পিয়ানো বাজানো শুরু করেন। তিনি প্রাথমিক বিদ্যালয়ে গান গাওয়া শুরু করেন এবং পরে জনপ্রিয় জাপানি নাটক, গোকুসেন দেখার পর তিনি জাপানি ভাষা শেখা শুরু করেন। কিশোর বয়সে, ইউনহা বলেছিলেন যে তিনি দক্ষিণ কোরীয় রেকর্ড লেবেলের সাথে ২০টিরও বেশি অডিশনে অংশ নিয়েছিলেন কিন্তু তাকে প্রত্যাখ্যান করা হয়েছিল কারণ তিনি "তারকা হওয়ার মতো যথেষ্ট ছিলেন না"। ফলস্বরূপ, তিনি জাপানে গান গাওয়ার জন্য ১৬ বছর বয়সে উচ্চ বিদ্যালয় ছেড়ে দেন। ইউনহা পরবর্তীতে হানকুক ইউনিভার্সিটি অফ ফরেন স্টাডিজে পড়াশোনা করেন, যেখানে তিনি জাপানি ভাষায় স্নাতকোত্তর ডিগ্রি অর্জন করেন।   কেরিয়ার    ব্যক্তিগত জীবন  ৫ মার্চ, ২০২৫ তারিখে, গো ঘোষণা করেন যে তিনি বিয়ে করবেন।    সঙ্গীতের তালিকা    তথ্যসূত্র    বহিঃসংযোগ     at C9 Entertainment   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় গায়িকা-গীতিকার বিষয়শ্রেণী:সিউলের সঙ্গীতশিল্পী বিষয়শ্রেণী:২১শ শতাব্দীর দক্ষিণ কোরীয় গায়িকা বিষয়শ্রেণী:২১শ শতাব্দীর দক্ষিণ কোরীয় সঙ্গীতশিল্পী বিষয়শ্রেণী:কোরীয় সঙ্গীত পুরস্কার বিজয়ী বিষয়শ্রেণী:মামা পুরস্কার বিজয়ী বিষয়শ্রেণী:দক্ষিণ কোরীয় সঙ্গীতশিল্পী-গীতিকার বিষয়শ্রেণী:দক্ষিণ কোরীয় পপ গায়িকা বিষয়শ্রেণী:কে-পপ সঙ্গীতশিল্পী বিষয়শ্রেণী:দক্ষিণ কোরিয়ার জাপানি ভাষার সঙ্গীতশিল্পী বিষয়শ্রেণী:কোরীয় ভাষার লেখা থাকা নিবন্ধ বিষয়শ্রেণী:সার্কেল চার্ট মিউজিক অ্যাওয়ার্ড বিজয়ী বিষয়শ্রেণী:২১শ শতাব্দীর দক্ষিণ কোরীয় নারী পিয়ানোবাদক বিষয়শ্রেণী:২১শ শতাব্দীর দক্ষিণ কোরীয় পিয়ানোবাদক বিষয়শ্রেণী:২০শ শতাব্দীর নারী পিয়ানোবাদক বিষয়শ্রেণী:দক্ষিণ কোরীয় জ্যাজ সঙ্গীতশিল্পী বিষয়শ্রেণী:দক্ষিণ কোরীয় পপ পিয়ানোবাদক বিষয়শ্রেণী:দক্ষিণ কোরীয় পপ রক সঙ্গীতশিল্পী বিষয়শ্রেণী:সনি মিউজিক এন্টারটেইনমেন্ট জাপানের শিল্পী
রেহান আহমেদ (জন্ম: ১৩ আগস্ট ২০০৪) একজন ইংরেজ ক্রিকেটার। ২৫ জুলাই ২০২১ সালে অনুষ্ঠিত ২০২১ রয়েল লন্ডন একদিনের প্রতিযোগিতায় লিচেস্টারশায়ার হয়ে লিস্ট এ ক্রিকেট অভিষেক ঘটে। লিস্ট এ অভিষেকের আগে, আহমেদকে ইংল্যান্ড সফরে ভারতের বিপক্ষে খেলার জন্য কাউন্টি সিলেক্ট একাদশে মনোনীত করা হয়।   প্রারম্ভিক জীবন   আহমেদ নটিংহামশায়ারে প্রতিষ্ঠিত যুবক ক্রিকেটার মধ্যে একজন ছিলেন কিন্তু, ২০১৭ সালে লেস্টারশায়ারে যোগ দিতে চলে যান। ১৩ বছর বয়স থেকে তিনি ইতিমধ্যেই ইংলিশ ক্রিকেটের উজ্জ্বল সম্ভাবনার একজন হিসাবে বিবেচিত হয়েছেন এবং লর্ডসে ইংল্যান্ড এবং ওয়েস্ট ইন্ডিজ ম্যাচের অনুশীলনে  বোলিং করার জন্য আমন্ত্রিত হয়েছেন এবং বেন স্টোকসকে সচ্ছ বোল্ড করেছিলেন।  ২০২১ সালের ডিসেম্বরে, ওয়েস্ট ইন্ডিজে অনুষ্ঠিত ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য তাকে ইংল্যান্ডের দলে নির্বাচিত করা হয়েছিলো।   খেলোয়াড়ী কর্মজীবন ২৫ জুলাই, ২০২১ সালে ২০২১ রয়্যাল লন্ডন ওয়ানডে কাপে লিচেস্টারশায়ারের পক্ষে হয়ে লিস্ট এ ক্রিকেটে অভিষেক ঘটে। লিস্ট এ ক্রিকেটে অভিষেকের আগে আহমেদকে ইংল্যান্ড সফরে ভারতের বিপক্ষে খেলার জন্য কাউন্টি সিলেক্ট একাদশের স্কোয়াডে রাখা হয়েছিল।  ২০২২ সালের শুরুর দিকে ওয়েস্ট ইন্ডিজে অনুষ্ঠিত ২০২২ আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের দলের অন্যতম সদস্য ছিলেন আহমেদ। তিনি তার দলের ছয় ম্যাচের মধ্যে চারটি ম্যাচ খেলেছিলেন এবং ১২ উইকেট নিয়েছিলেন।ইংল্যান্ড ভারতের কাছে ফাইনাল ম্যাচে হেরে যায় এবং রানার্সআপ হয়েছিল।  ২০২২ সালের এপ্রিলে, দ্য হান্ড্রেডের ২০২২ মৌসুমের জন্য তাকে সাউদার্ন ব্রেভ কিনেছিল। একই মাসের শেষের দিকে, তিনি লিচেস্টারশায়ারের সাথে ২০২৬ সালের শেষ পর্যন্ত চুক্তি সম্প্রসারণে স্বাক্ষর করেন।  আহমেদ ১৯ মে ২০২২ সালে, ২০২২ কাউন্টি চ্যাম্পিয়নশিপে লিচেস্টারশায়ারের হয়ে প্রথম-শ্রেণীর ক্রিকেটে আত্মপ্রকাশ করেন এবং এক সপ্তাহ পরে একই দলের পক্ষে হয়ে টুয়েন্টি২০ ক্রিকেটে অভিষেক করেন।  ২০২২ সালের নভেম্বরে, পাকিস্তানের বিপক্ষে অ্যাওয়ে টেস্ট সিরিজের জন্য তাকে ইংল্যান্ড দলে অন্তর্ভুক্ত করা হয়েছিল।  ১৭ ডিসেম্বর, ২০২২ সালে সিরিজের তৃতীয় টেস্টে তার টেস্ট অভিষেক ঘটে। ১৮ বছর ১২৬ দিন বয়সে এই মাইলফলক অর্জন করে ইংল্যান্ডের সর্বকনিষ্ঠ পুরুষ ক্রিকেটার হিসেবে টেস্টে অভিষেক ঘটে রেহানের। পাকিস্তানের দ্বিতীয় ইনিংসে, আহমেদ টেস্টে তার প্রথম পাঁচ উইকেট নিয়েছিলেন এবং পুরুষদের টেস্টে পাঁচ উইকেট অর্জনকারী সর্বকনিষ্ঠ  ক্রিকেটার হিসেবে অভিষিক্ত হয়েছিলেন।  ২০২২ সালের ডিসেম্বরে, তিনি সেই বছরের বিবিসি ইয়ং স্পোর্টস পার্সোনালিটি অফ দ্য ইয়ার অ্যাওয়ার্ডের জন্য সংক্ষিপ্ত তালিকাভুক্ত হন।   তথ্যসূত্র    বহিঃসংযোগ      বিষয়শ্রেণী:লিচেস্টারশায়ারের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০৪-এ জন্ম বিষয়শ্রেণী:নটিংহ্যাম থেকে আগত ক্রিকেটার বিষয়শ্রেণী:পাকিস্তানি বংশোদ্ভূত ব্রিটিশ ক্রীড়াবিদ বিষয়শ্রেণী:পাকিস্তানি বংশোদ্ভূত ইংরেজ ব্যক্তি বিষয়শ্রেণী:ব্রিটিশ এশীয় ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
পালঘাট গিরিবর্ত্ম বা পালঘাট গিরিপথ পশ্চিমঘাট পর্বতমালায় অবস্থিত তামিলনাড়ুর কোয়েম্বাটুর শহর ও কেরালার পালঘাট শহরের মধ্যবর্তী একটি নীচু গিরিপথ৷ গিরিপথটি সমুদ্রতল থেকে  উচ্চতায় ও  বিস্তৃতির মধ্যে অবস্থিত৷ গিরিপথটি উত্তর দিকে নিকটস্থ নীলগিরি পর্বতমালা ও দক্ষিণে আন্নামালাই পর্বতের মাঝে অবস্থিত৷  উৎস ও ইতিহাস thumbnail|ভূসংস্থান- পালঘাট গিরিবর্ত্ম এবং ভরতপুড়া নদী পালঘাট গিরিবর্ত্মের উৎসর একাধির প্রবর্তন মতবাদ রয়েছে৷ মতবাদগুলির মধ্যে একটি হলো, নদীর বলের বিপরীত প্রবাহের কারণে ভূমিধ্বসর ফলে এই গিরিপথ সৃষ্টির মতবাদ৷ পশ্চিমঘাট পর্বতমালার খাঁড়া ঢাল বরাবর ছোটো ছোটো ঝর্ণা অববাহিকা সৃষ্টি করে পালঘাট গিরিবর্ত্মের নিকট ভরতপুড়া নদীর সৃষ্টি হয়েছে৷ Nair, Dr. S. Sathis Chandran, (20 May 2004). A Note on the Ecological Impact of the Proposed Pathrakkadavu Hydro-Electric Project (PHEP) in the Kunthi River, Palakkad District of Kerala: India - Silent Valley Rainforest Under Threat Once More  পালঘাট গিরিবর্ত্ম ঐতিহাসিকভাবে সর্বদাই পার্শ্ববর্তী তামিলনাড়ু থেকে কেরালার দিকে মানব অভিগমনের একটি গুরুত্বপূর্ণ ভূমিকা পালন করেছে৷ ৩০০ খ্রিস্টপূর্বাব্দ থেকে খ্রিস্টীয় ত্রয়োদশ শতাব্দী পর্যন্ত এই গিরিপথ ব্যবহার করেই চের রাজবংশীয় কারূর শহরে অবস্থিত রাজারা পশ্চিম তামিলনাড়ুর কোঙ্গনাড়ুর সাথে সমগ্র কেরালায় নিজের আধিপত্য স্থাপন করতে সক্ষম হয়েছিলো৷ খ্রিস্টীয় পঞ্চদশ থেকে অষ্টাদশ শতাব্দীর মধ্যে মধ্য তামিলনাড়ু থেকে বেশ সংখ্যক তামিল ব্রাহ্মণ গোষ্ঠী এই পালঘাট গিরিপথ হয়ে কেরালায় আসেন৷ 500px|পালঘাট গিরিবর্ত্ম  আবহাওয়ার ওপর প্রভাব এই গিরিবর্ত্মটি দক্ষিণ ভারতের দক্ষিণ পশ্চিম দিক থেকে আসা মৌসুমী বায়ুকে কেরালা থেকে পশ্চিম তামিলনাড়ু দিকে প্রবাহিত করতে সুবিধা করে, যা ওই অঞ্চলের গ্রীষ্মকালীন উষ্ণতাকে নাতিশীতোষ্ণ করে এবং তামিলনাড়ুর সমতল ভূমি অপেক্ষা পশ্চিম দিকের উচ্চভূমি অঞ্চলকে অধিক বৃষ্টিবহুল করে তোলে। আবার বিপরীতক্রমে এটি তামিলনাড়ুর দিক থেকে আসা তুলনামূলক উষ্ণ বায়ুকে প্রবেশের পথ করে দেয় যা কেরালা রাজ্যের পশ্চিম দিকের তুলনায় পূর্ব দিকে অধিক উষ্ণতর করে তোলে। ফলস্বরূপ বঙ্গোপসাগর থেকে আসা বায়ু ও তার উষ্ণতার তারতম্যের কারণে এখানে গ্রীষ্মকালে ক্রান্তীয় ঘূর্ণিঝড় সহ বৃষ্টিপাত সংঘটিত হয়।  পরিবহন ও বিপণন উত্তর থেকে দক্ষিণে পশ্চিমঘাট পর্বতমালা বরাবর এই গিরিবর্ত্মটি সবথেকে নিচু এবং সমুদ্রতলের কাছাকাছি। পার্শ্ববর্তী তামিলনাড়ুর পশ্চিমাংশ থেকে কেরালার পূর্বাংশকে বিছিন্নকারী এই পশ্চিমঘাট পর্বতমালার গিরিপথটি যথেষ্ট গুরুত্বপূর্ণ স্থান অধিকার করেছে। একটি কেরালা রাজ্যের পালঘাট জেলা এবং তামিলনাড়ু রাজ্যের কোয়েম্বাটুর জেলার মধ্যে সংযোগ রক্ষাকারী একটি পথ, যা উভয় রাজ্যের মধ্যে একটি গুরুত্বপূর্ণ বিপণন পথসহ প্রাচীনকাল থেকে ভারতীয় উপদ্বীপের দক্ষিণতম পূর্ব থেকে পশ্চিম প্রান্তে যোগাযোগের একটি অংশ হিসেবে ব্যবহৃত হয়ে এসেছে।  তামিলনাড়ুর সাথে কেরালার সংযোগ রক্ষাকারী ৫৪৪ নং জাতীয় সড়ক, কোয়েম্বাটুর–শোরানূর রেলপথ ও পালঘাট–পোল্লাচি রেলপথ এই গিরিপথের উপর দিয়ে প্রসারিত। উভয় রাজ্যের মধ্যে ইলেক্ট্রোম্যাগনেটিক রেডিয়েশন বার্তা প্রেরণের জন্য এই গিরিপথটি ব্যবহৃত হয়ে থাকে।  বায়ুশক্তি পালঘাট গিরিবর্ত্ম তামিলনাড়ুর কোয়েম্বাটুর ও তিরুপুর জেলার পশ্চিম দিক থেকে প্রবাহিত বায়ুকে ফানেলের মতো অপ্রশস্তভাবে বাহিত করায় তা বায়ুকল স্থাপনের মনোরম পরিবেশ গঠন করেছে৷ এখানে গড় বার্ষিক বায়ুপ্রবাহের পরিমান ১৮-২২ কিলোমিটার প্রতি ঘণ্টা৷ উদুমালাপেট্টাই ও মড়দুকুলাম অঞ্চলে রাজ্যের বৃহত্তর বায়ুকলগুলি অবস্থিত৷  তথ্যসূত্র  বিষয়শ্রেণী:ভারতের পর্বত গিরিপথ
আতাই নদী বাংলাদেশের দক্ষিণ-পশ্চিমাঞ্চলের যশোর ও খুলনা জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক আতাই নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩।   প্রবাহ  আতাই নদী যশোর জেলার অভয়নগর উপজেলার সিদ্দিপাশা ইউনিয়নে প্রবহমান নবগঙ্গা নদী থেকে উৎপত্তি লাভ করেছে। পরবর্তী পর্যায়ে নদীর জলধারা খুলনা জেলার রূপসা উপজেলার আইজগান্তি ইউনিয়ন পর্যন্ত প্রবাহিত হয়ে ভৈরব নদে পতিত হয়েছে।   আরও দেখুন   বাংলাদেশের নদীর তালিকা   তথ্যসূত্র   বিষয়শ্রেণী:যশোর জেলার নদী বিষয়শ্রেণী:খুলনা জেলার নদী বিষয়শ্রেণী:অভয়নগর উপজেলা বিষয়শ্রেণী:রূপসা উপজেলা
.documentation, .documentation-metadata { 	border: 1px solid #a2a9b1; 	background-color: #ecfcf4; 	clear: both; }  .documentation { 	margin: 1em 0 0 0; 	padding: 1em; }  .documentation-metadata { 	margin: 0.2em 0; /* same margin left-right as .documentation */     font-style: italic;     padding: 0.4em 1em; /* same padding left-right as .documentation */ }  .documentation-startbox { 	padding-bottom: 3px; 	border-bottom: 1px solid #aaa; 	margin-bottom: 1ex; }  .documentation-heading { 	font-weight: bold; 	font-size: 125%; }  .documentation-clear { /* Don't want things to stick out where they shouldn't. */ 	clear: both; }  .documentation-toolbar { 	font-style: normal; 	font-size: 85%; }  @media screen {     html.skin-theme-clientpref-night .documentation, 	html.skin-theme-clientpref-night .documentation-metadata { 	    background-color: #0b1e1c; 	} }  @media screen and ( prefers-color-scheme: dark) {     html.skin-theme-clientpref-os .documentation,     html.skin-theme-clientpref-os .documentation-metadata {         background-color: #0b1e1c;     } }